Diari Oficial de la Generalitat Valenciana


Sumari del DOGV 8954, del 17-11-2020 (2020/9364)

RESOLUCIÓ de 2 de novembre de 2020, de la Direcció General d'Obres Públiques, Transports i Mobilitat Sostenible, per la qual s'aprova definitivament el projecte bàsic «Autovia l'Olleria-Gandia CV-60. Tram: l'Olleria-Terrateig. Clau 11-V-1986(3).»
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8954

Data del DOGV
:   17-11-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/9364


Data del document
:   02-11-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat
    * Olleria, l'
    * Gandia
    * Terrateig
    * pla d'urbanisme
    * construcció de carreteres

RESOLUCIÓ de 2 de novembre de 2020, de la Direcció General d'Obres Públiques, Transports i Mobilitat Sostenible, per la qual s'aprova definitivament el projecte bàsic «Autovia l'Olleria-Gandia CV-60. Tram: l'Olleria-Terrateig. Clau 11-V-1986(3).» [2020/9364]  
El 22 de juliol de 2008, la Direcció General d'Obres Públiques va aprovar inicialment el projecte bàsic «Autovia l'Olleria-Gandia CV-60. Tram: l'Olleria-Terrateig (València)» i es va obrir el termini d'informació pública, per mitjà de la publicació en el BOE número 193 de 13 d'agost i en el DOGV número 5829, de 18 d'agost, per un termini de 30 dies hàbils.  
En data 13 de març de 2020, el director general de Medi Natural i d'Avaluació Ambiental va dictar resolució de declaració d'impacte ambiental acceptable als sols efectes ambientals i sense perjudici de l'obtenció prèvia de les autoritzacions sectorials que li siguen aplicables al projecte bàsic esmentat (DOGV 8925, 14.10.2020).  
A la vista de la proposta d'aprovació definitiva emesa per la Subdirecció General de Mobilitat d'aquesta direcció general, i en virtut de les atribucions assignades pel Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, amb els efectes assenyalats en la Llei 6/1991, de 27 de març, de carreteres de la Comunitat Valenciana, resolc:  
  
  
Primer  
Aprovar definitivament el Projecte bàsic «Autovia l'Olleria-Gandia CV-60. Tram: l'Olleria-Terrateig (València). Clau 11-V-1986(3)», des del PK 0+000 al PK 23+100.  
  
Segon  
Ordenar que en els projectes que desenvolupen la solució adoptada en el projecte bàsic, es tinguen en compte els condicionants establits en la declaració d'impacte ambiental de data 13 de març de 2020.  
  
  
Tercer  
Ordenar la publicació en el DOGV de la present resolució, sobre la base del que es disposa en els articles 20 i següents de la Llei 6/1991, de 27 de març, de carreteres de la Comunitat Valenciana, i d'acord amb el que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
Contra la present resolució, que esgota la via administrativa, podrà interposar-se recurs potestatiu de reposició davant de la directora general d'Obres Públiques, Transports i Mobilitat Sostenible, en el termini d'un mes, comptat des de l'endemà de la seua publicació, en virtut del que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament, recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos, comptat des de l'endemà de la seua publicació o, si escau, de la resolució expressa del recurs potestatiu de reposició, de conformitat amb el que s'estableix en els articles 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Tot això sense perjudici que puga exercitar, si escau, qualsevol altre recurs que estime procedent.  
  
València, 2 de novembre de 2020.- La directora general d'Obres Públiques, Transport i Mobilitat Sostenible: Roser Obrer Marco.